Manawi mêntas katêtêpakên K.T. guprênur jendral punika supaos wontên ing ngarsanipun sang nata, utawi kalayan palilah dalêm sang nata, wontên ing parêpatan kawula (Volksraad). Ing ngriku K.T. guprênur jendral prasêtya bilih anggènipun dados guprênur jendral botên sarana nyukani utawi nyagahi punapa-punapa dhatêng sintên kemawon, lan botên badhe purun tampi bêsêl. Utawi malih sagah badhe ambangun miturut dhatêng sang nata saha gronwèt, badhe nindakakên ingkang kasêbut ing Indhisê Sêtatrègêling, tuwin pranatan sanèsipun, kangge tanah Indhiya, sarta sagah ambudidaya ngajêngakên tanah Indhiya.